L 303/14
FI
Euroopan unionin virallinen lehti
23.11.2022
(21)
STECF:n esittämistä syistä, jotka komissio hyväksyy, poikkeus olisi sen vuoksi myönnettävä 31 päivään joulukuuta 2023 saakka.
(22)
Delegoidun asetuksen (EU) 2020/2015 13 artiklan 1 kohdan f alakohdassa myönnetään 31 päivään joulukuuta 2022 asti karjukalaa (Caprus aper) koskeva de minimis -poikkeus ICES-alueilla 7b,7c ja 7f–7k pohjatrooleilla pyytäville aluksille.
(23)
Yhteisessä suosituksessa esitettiin tämän poikkeuksen voimassaolon jatkamista 31 päivään joulukuuta 2023 saakka.
(24)
STECF katsoi, että pyydysten testaaminen valikoivuuden parantamiseksi ainoastaan karjukalan osalta on haastavaa.
Sen vuoksi STECF totesi, että valikoivuutta on vaikea parantaa entisestään tämän lajin osalta ja että tätä tavoitetta on vaikea saavuttaa ilman, että asianomaisille aluksille aiheutuu suhteettomia kustannuksia.
(25)
STECF:n esittämistä syistä, jotka komissio hyväksyy, poikkeus olisi sen vuoksi myönnettävä 31 päivään joulukuuta 2023 saakka.
(26)
Delegoidun asetuksen (EU) 2020/2015 13 artiklan 1 kohdan d alakohdassa myönnetään 31 päivään joulukuuta 2022 asti koljaa (Melanogrammus aeglefinus) koskeva de minimis -poikkeus, joka on enintään 5 prosenttia kyseisen lajin vuotuisesta kokonaissaaliista, — kun kyseessä ovat alukset, joissa kaikkien pohjatroolien ja nuottien (OTB, OTT, OT, PTB, PT, SSC, SDN SPR, SX, SV, TBN, TBS, TB ja TX) silmäkoko on vähintään 100 millimetriä, jotka pyytävät ICES-alueilla 7b, 7c ja 7e–7k ja joiden saaliit sisältävät enintään 30 prosenttia keisarihummeria, puomitrooleja lukuun ottamatta; — kun kyseessä ovat alukset, joissa käytetty silmäkoko on vähintään 80 millimetriä, jotka pyytävät ICES-alueilla 7b, 7c ja 7e–7k ja joiden saaliista yli 30 prosenttia on keisarihummeria; — kun kyseessä ovat alukset, joissa puomitroolien silmäkoko on vähintään 80 millimetriä, jotka pyytävät ICESalueilla 7b, 7c ja 7e–7k ja jotka käyttävät flaamilaista paneelia.
(27)
Yhteisessä suosituksessa esitettiin tämän poikkeuksen voimassaolon jatkamista 31 päivään joulukuuta 2023 saakka.
(28)
STECF pani merkille luoteisten vesialueiden jäsenvaltioiden jatkuvat pyrkimykset parantaa valikoivuutta asiaankuuluvassa kalastustoiminnassa sekä valikoivampien pyydysten käyttöönoton Kelttienmerellä.
STECF totesi myös, että valikoivuutta on vaikea parantaa entisestään tämän lajin osalta.
(29)
STECF:n esittämistä syistä, jotka komissio hyväksyy, poikkeus olisi sen vuoksi myönnettävä 31 päivään joulukuuta 2023 saakka.
Lisäksi ja sen varmistamiseksi, että tätä poikkeusta seurataan tiiviisti, jäsenvaltioita pyydetään varmistamaan poikkeuksen tiukka valvonta ja toimittamaan komissiolle asiaankuuluvat tiedot poisheitetyistä saaliista ennen 1 päivää toukokuuta 2023.
(30)
Delegoidun asetuksen (EU) 2020/2015 13 artiklan 1 kohdan i alakohdassa myönnetään 31 päivään joulukuuta 2022 asti kultakuoretta (Argentina silus) koskeva de minimis -poikkeus, joka on enintään 0,6 prosenttia kaikilla pyydyksillä saadusta kyseisen lajin vuotuisesta kokonaissaaliista ICES-alueella 5b (EU:n vedet) ja ICES-suuralueella 6 sellaisilla aluksilla, jotka pyytävät kyseisillä alueilla pohjatrooleilla (OTT, OTB, TBS, TBN, TB, PTB, OT, PT ja TX), joiden silmäkoko on vähintään 100 millimetriä (TR1).
(31)
Yhteisessä suosituksessa esitettiin tämän poikkeuksen voimassaolon jatkamista 31 päivään joulukuuta 2023 saakka.
(32)
STECF totesi, että ilmoitettujen poisheitettyjen saaliiden vähäinen määrä osoittaa, että tämän poikkeuksen vaikutus on todennäköisesti vähäinen.
Lisäksi valikoivuustoimenpiteitä on vaikea parantaa ilman, että kyseisille aluksille aiheutuu suhteettomia kustannuksia.
STECF:n esittämistä syistä, jotka komissio hyväksyy, poikkeus olisi sen vuoksi myönnettävä 31 päivään joulukuuta 2023 saakka.
(33)
Delegoidun asetuksen (EU) 2020/2015 13 artiklan 1 kohdan j alakohdassa myönnetään 31 päivään joulukuuta 2022 asti piikkimakrillia (Trachurus spp.) koskeva de minimis -poikkeus, joka on enintään 3 prosenttia kyseisten lajien vuotuisesta kokonaissivusaaliista pohjakalakantojen sekakalastuksessa sellaisilla aluksilla, jotka pyytävät ICESsuuralueella 6 ja ICES-alueilla 7b–7k pohjatrooleilla, nuotilla ja puomitrooleilla (OTB, OTT, OT, PTB, PT, SSC, SDN, SPR, SX, SV, TBB, TBN, TBS, TB ja TX).